Πέτρος Αστράς

Ο Πέτρος Αστράς (γεν. Αθήνα 10 Νοεμβρίου 1959, ύψος 1,83 μ.) είναι Έλληνας παλαίμαχος πρώην διεθνής ποδοσφαιριστής και πρωταθλητής Γ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα (18 πλήρεις χρονιές σε Α' έως και Γ' Εθνική) με τα χρώματα 10 διαφορετικών συλλόγων, συμπληρώνοντας 385 επίσημες συμμετοχές στις εθνικές κατηγορίες. Υπήρξε επίσης, διεθνής με την Εθνική Νέων. Έπαιξε ποδόσφαιρο (σε τακτική βάση) επί 22 συνεχόμενα έτη.

Βιογραφικό
Ο Αστράς ξεκίνησε τη σταδιοδρομία του σε ηλικία 16 ετών από το εφηβικό τμήμα του Παναθηναϊκού, όπου και παρέμεινε μέχρι την περίοδο 1977-78. Στο διάστημα αυτό κλήθηκε στην Εθνική ΝέωνΦύλλο "Αθλητικής Ηχούς", της 22 Ιουνίου 1976, ενώ το καλοκαίρι του 1977 κατέκτησε με την ομάδα του (μαζί με τους Δημ. Κλη, Ερμή Κουρόπουλο, Κώστα Κρασσώνη, Καϋμασίδη, Τρέντο κ.α.) παίζοντας ως βασικός γκολκίπερ, το Κύπελλο "EUROPA", η διοργάνωση του οποίου έγινε στην Πολωνία Φύλλο "Αθλητικής Ηχούς", της 16 Ιουνίου 1977

Το καλοκαίρι του 1979 και ενώ έχει μεσολαβήσει μια σεζόν του στη Δόξα Βύρωνα (Α΄ Ε.Π.Σ. Αθηνών) παραχωρήθηκε στο Φωστήρα, με τα χρώματα του οποίου αγωνίσθηκε στη Β΄Εθνική για τα επόμενα 2 χρόνια. Το 1981 μεταγράφεται στη Ρόδο και ντεμπουτάρει στο Επαγγελματικό Πρωτάθλημα της Α΄Εθνικής, λαμβάνοντας μέρος σε 4 επίσημους αγώνες πρωταθλήματος.

Το Δεκέμβριο του 1982 υπογράφει στη Νίκη Βόλου, στη Β΄Εθνική. Επόμενη ομάδα στη σταδιοδρομία του ήταν ο Αθηναϊκός Βύρωνα με τον οποίο αγωνίστηκε από το Δεκέμβριο του 1983 έως και το 1987-88, την πρώτη χρονιά στη Γ΄ και ακολούθως στη Β΄Εθνική. Από κει και πέρα, κάθε 1-2 έτη άλλαζε ομάδα, περνώντας διαδοχικά από Πιερικό (Β΄Εθνική), Παναργειακό (σε Β΄και Γ΄Εθνική, κατακτώντας τον τίτλο της στο Νότιο Όμιλο το 1990), Αναγέννηση Άρτας, Παναρκαδικό, Ολυμπιακό Βόλου (2 χρονιές) και Παναιγιάλειο (2 χρονιές), όπου έκλεισε την επαγγελματική αθλητική του πορεία, σε ηλικία σχεδόν 37 ετών. Από το Δεκέμβριο του 1997 (ήδη τότε, 38 ετών) και για τους επόμενους 6 μήνες αγωνίσθηκε στο περιφερειακό πρωτάθλημα, με τον Ευρώτα Έλους. Ο γιος του, Λευτέρης Αστράς, είναι επίσης τερματοφύλακας (αγωνίστηκε σε Τριφυλλιακό, Πανιώνιο, Απόλλωνα και στην Ισπανική Σαν Φερνάντο) και έχει προσκληθεί στη Μικτή ΕΠΣΑ.

 Καριέρα 

 Χρονιές Σύλλογος Συμμετοχές  Γκολ Κατηγορίαως 1977-78 Παναθηναϊκός (έφηβοι);Εφήβων1978-79 Δόξα Βύρωνα380Α΄ ΕΠΣΑ1979-80 Φωστήρας Ταύρου220Β΄ Εθνική1980-81 Φωστήρας Ταύρου350Β΄ Εθνική1981-82 Α.Σ. Ρόδος20Α΄ Εθνική1982-83 (α΄) Α.Σ. Ρόδος20Α΄ Εθνική1982-83 (β΄) & 1983-84 (α΄) Νίκη Βόλου240Β΄ Εθνική1983-84 (β΄) Α.Σ. Αθηναϊκός40Γ΄ Εθνική1984-85 Α.Σ. Αθηναϊκός240Β΄ Εθνική1985-86 Α.Σ. Αθηναϊκός230Β΄ Εθνική1986-87 Α.Σ. Αθηναϊκός90Β΄ Εθνική1987-88 Α.Σ. Αθηναϊκός300Β΄ Εθνική1988-89 Πιερικός240Β΄ Εθνική1989-90 Α.Π.Ο. Παναργειακός370Γ΄ Εθνική1990-91 Α.Π.Ο. Παναργειακός130Β΄ Εθνική1991-92 Αναγέννηση Άρτας230Γ΄ Εθνική1992-93 Παναρκαδικός330Γ΄ Εθνική1993-94 Ολυμπιακός Βόλου120Β΄ Εθνική1994-95 Ολυμπιακός Βόλου330Γ΄ Εθνική1995-96 Παναιγιάλειος180Γ΄ Εθνική1996-97 Παναιγιάλειος 170Γ΄ Εθνική1997-98 (β) Ευρώτας Έλους120Δ΄ Εθνική Χρονιές Εθνικές ομάδες Συμμετοχές  Γκολ1976 Εθνική Νέων

 Παραπομπές 

 Πηγές 

 Διεθνής αθλητική ιστοσελίδα
 Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
 "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)

Αστρας Πετρος
Αστρας Πετρος
Αστρας Πετρος
Αστρας Πετρος
Κατηγορία:Ποδοσφαιριστές Εθνικής Ελλάδας Κ19
Αστρας Πετρος
Αστρας Πετρος
Αστρας Πετρος
Ποδοσφαιριστές Φωστήρα
Κατηγορία:Ποδοσφαιριστές Αναγέννησης Άρτας